CONSILIUL LOCAL AL MUNICIPIULUI CRAIOVA

HOTĂRÂREA NR. 391
Consiliul Local al Municipiului Craiova, întrunit în şedinţa ordinară din data de 18.12.2008;

Având în vedere raportul nr.176069/2008 întocmit de Direcţia Patrimoniu prin care se propune însuşirea raportului de evaluare având ca obiect determinarea nivelului minim al redevenţei pentru concesionarea terenului aparţinând domeniului privat al municipiului Craiova, aferent porticului, situat în municipiul Craiova, cart.Craioviţa Nouă, str.George Enescu şi rapoartele comisiilor de specialitate ale Consiliului Local al Municipiului Craiova nr.246, 247, 250, 253, 254;  

Potrivit Hotărârii Consiliului Local al Municipiului Craiova nr.136/2008 referitoare la aprobarea Studiului de Oportunitate şi Caietului de Sarcini în vederea concesionării prin licitaţie publică, a terenului  aparţinând domeniului privat al municipiului Craiova aferent porticului, situat în cart. Craioviţa Nouă, str. George Enescu;

În temeiul  art.36, alin.2, lit. c coroborat cu alin.5, lit. b, art.123 alin.3, art.45 alin.3 şi art.61 alin.2 din Legea nr.215/2001, republicată,  privind administraţia publică locală;

HOTĂRĂŞTE:

Art.1. Se aprobă însuşirea raportului de evaluare având ca obiect determinarea nivelului minim al redevenţei, în vederea concesionării terenului  aparţinând domeniului privat al municipiului Craiova, aferent porticului în suprafaţă de 58,1 mp., situat în municipiul Craiova, cart. Craioviţa Nouă, str. George Enescu, construcţie independentă de bl. 200 OP, pentru realizarea unui spaţiu comercial, prevăzut în anexa care face parte integrantă din prezenta hotărâre.

Art.2. Se împuterniceşte Primarul Municipiului Craiova să semneze contractul de concesiune.
Art.3. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu, Direcţia Economico - Financiară, Direcţia Impozite şi Taxe şi Direcţia Juridică, Asistenţă de Specialitate şi Contencios Administrativ vor aduce la îndeplinire prevederile prezentei hotărâri.

	PREŞEDINTE DE ŞEDINŢĂ,
	      CONTRASEMNEAZĂ,

	
	       SECRETAR,

	      Dorel Cosmin MARINESCU
	     Nicoleta MIULESCU

